Kerületi diáksport támogatása

Erzsébetvárosban nagy hagyományokkal rendelkeznek a kerületi diáksport bajnokságok, amelyeket az önkormányzat jelentős összeggel támogat.

A 2021-22-es tanév során is mindegyik általános iskolai korcsoportban zajlanak és zajlottak a versenyek, az I. korcsoportosok sakkban és ügyességi versenyben, a II. korcsoportosok partizánlabdában és sakkban, a III. korcsoportosok sakkban és labdarúgásban, míg a IV. korcsoportosok kosárlabdában, sakkban és labdarúgásban mérték illetve mérik össze erejüket.

A hagyományoknak megfelelően idén sem hirdetünk majd összetett bajnokot az iskolák között, hanem az eddigiekhez hasonlóan a különböző bajnokságokat egyénileg értékeljük, viszont minden iskola egységcsomagot kap eredményes szerepléséért.

A különböző bajnokságok során több száz erzsébetvárosi tanuló lett és lesz megmozgatva, a tapasztalatok alapján a gyerekek szívesen vesznek részt a versenyeken. A tanulók minden versenyen érmekkel, oklevelekkel és kupákkal lesznek gazdagabbak, ez nagy motivációs erőt jelent számukra.

Az iskolák számára az egységcsomagok a kollégák kérései alapján lesznek összeállítva, próbáljuk minden iskola igényét kielégíteni. Népszerű kívánság a focilabda, röplabda és kosárlabda illetve az egyéb felszerelések (pl. ugrókötél, zsámoly stb.). Ezek az eszközök hatalmas segítséget jelentenek az intézményeknek egyrészt a mindennapos munkájukhoz, másrészt a versenyekre való felkészülésekhez.

Köszönettel tartozunk Erzsébetváros Önkormányzatának a sport ilyen mértékű támogatásához, mellyel biztosítják a kerületi gyerekek színvonalas és eredményes sportolási lehetőségeinek kialakítását.

**Felmerülő költségek:**

Érmek (300 db.): 470 Ft/db. összesen: 141.000 - Ft

Oklevelek (300 db.): 85 Ft/db. összesen: 25.500 - Ft

Szalag az érmekhez (300 db.): 75 Ft/db. összesen: 22.500 - Ft

Serleg (6 db.): 2450 Ft/db. összesen 14.700 – Ft

Sportszer csomagok (3 db.): 266.000 Ft/iskola; összesen 798.000 – Ft

**Összesen: 1.001.700 - Ft**