**Budapest Főváros VII. kerület Erzsébetváros Önkormányzata Képviselő-testületének ......./2022. (..........) önkormányzati rendelete**

**Budapest Főváros VII. kerület Erzsébetváros Önkormányzata tulajdonában álló lakások és nem lakás céljára szolgáló helyiségek elidegenítéséről szóló**

**18/2012. (IV.27.) rendelete módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésének felhatalmazása alapján, az Alaptörvény 32. cikk (1) bekezdésének e) pontjában meghatározott feladatkörében eljárva Budapest Főváros VII. kerület Erzsébetváros Önkormányzata tulajdonában álló lakások és nem lakás céljára szolgáló helyiségek elidegenítéséről a következőket rendeli el:

1. §

A Budapest Főváros VII. kerület Erzsébetváros Önkormányzata tulajdonában álló lakások és nem lakás céljára szolgáló helyiségek elidegenítéséről szóló 18/2012. (IV.27.) önkormányzati rendelet 11. § (2) bekezdése helyébe a következő rendelkezés lép:

*„(2) Amennyiben az ingatlanforgalmi értékbecslés alapján megállapított forgalmi érték a tízmillió forintot meghaladja, kontroll értékbecslést kell megrendelni, amelyre a Polgármesteri Hivatal szakirodája jogosult.”*

**2.§**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Tóth László Niedermüller Péter**

**jegyző polgármester**

**Záradék**

A rendelet kihirdetése 2022. április … napján a Szervezeti- és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth László**

jegyző

**Általános Indokolás**

A 18/2012. (IV.27.) rendelet a lakások elidegenítése tekintetében kimondja, hogy az ingatlanforgalmi értékbecslést az értékhatártól függően a tulajdonosi jogok gyakorlója hagyja jóvá vagy kérheti a forgalmi értékbecslés felülvizsgálatát. Amennyiben az ingatlanforgalmi értékbecslés alapján megállapított forgalmi érték az 5 millió forintot meghaladja, kontroll értékbecslést kell megrendelni.

Az értékbecslés alapján megállapított forgalmi érték nagyságát azonban a piaci viszonyok figyelembevételével, illetőleg az önkormányzat egyéb rendeleteivel való összhang megteremtése érdekében célszerű megemelni 10 millió forintra.

**Részletes indokolás**

1.§ Az értékbecslés alapján megállapított forgalmi érték emeléséről rendelkezik.

2.§ A hatálybaléptető és hatályon kívül helyező rendelkezéseket tartalmazza.