**MEGÁLLAPODÁS**

amely létrejött egyrészről **Budapest Főváros VII. kerület Erzsébetváros Önkormányzata** (1073 Budapest, Erzsébet krt. 6., törzskönyvi azonosítója: 735704; adószám: 15735708-2-42; statisztikai számjele: 15735708-8411-321-01; fizetési számlaszáma: 10403239-00033032-00000009, képviseli: Niedermüller Péter polgármester) mint alapító (a továbbiakban: **Önkormányzat**),

másrészről az **Erzsébetváros Fejlesztési és Beruházási Korlátolt Felelősségű Társaság** (rövid cégneve: Erzsébetváros Kft., székhely: 1076 Budapest, Garay u. 5. I. em 119., cégjegyzékszám: Cg.01-09-164125, adószám: 10740398-2-42., statisztikai számjele: 10740398-6832-113-01, fizetési számlaszáma: 10400140-00033509-00000006; képviseli: Galambos András György ügyvezető) mint Társaság (a továbbiakban: **Társaság**)

a továbbiakban együttesen: Felek között, az alábbiak szerint:

**Előzmények**

Felek rögzítik, hogy jelen szerződést aBudapest Főváros VII. kerület Erzsébetváros Önkormányzata Képviselő-testületének /2022. (IV.13.) határozata alapján kötik meg.

1. A Felek egyezően állapítják meg, hogy a Társaság az Önkormányzat által kizárólagosan tulajdonolt, egyszemélyes gazdasági társaság, amely Társaság működése során az Önkormányzat igényeinek megfelelő feladatok ellátására jött létre, mintegy az Önkormányzatnál kiszervezett tevékenységek végzésére.
2. AFelekkijelentik, hogy a Társaság tevékenysége ellátása során nem tesz szert olyan bevételre, amely a Társaság működési költségeit teljes mértékben fedezné és gazdálkodási szempontból önállóságát biztosítaná. Bevételei az Önkormányzattól származnak, az Önkormányzattól független felek megrendelői/partnerei között nem szerepelnek.
3. A Felek megállapodnak, hogy az Önkormányzat havonként megtéríti a Társaság 2022. évben felmerülő, azonban a feladat ellátási szerződéseiből el nem számolható költségeit oly módon, hogy a 2022. év április 30. napjáig felmerült kiadásait egy összegben elszámolhatja. Az elszámolható éves keretösszeg legfeljebb **126.379.000,- Ft + áfa,** azaz **Egyszázhuszonhatmillió-háromszázhetvenkilencezer** forint plusz általános forgalmi adó.

Az éves keretösszeg felhasználása:

- központi bérköltségek (üzletág vezetők 2 fő, irodai dolgozók 9 fő, Felügyelő Bizottság 3 fő bérköltsége és járulékai; költségtérítések)

- szolgáltatások költsége (könyvelési költségek; könyvvizsgálat, másológépek bérleti díja; informatikai szolgáltatások költsége; postaköltség; GDPR; üzemorvos; bankköltség; pénzügyi és tanácsadási szolgáltatás; műszaki menedzsment díja jogszabály által műszaki ellenőri tevékenységet igénylő feladatok esetében; egyéb szolgáltatások költségei)

- egyéb költségek (központi iroda rezsiköltsége; egyéb kis értékű – beruházásnak nem minősülő, éven belüli használatú - eszközbeszerzés; telefon, internet és postaköltség; irodaszer beszerzés költsége; reprezentáció; egyéb költségek)

- egyéb ráfordítások (iparűzési adó; társasági adó; rehabilitációs hozzájárulás; egyéb ráfordítások)

1. Az Önkormányzat a díjat havonta, az igazolt teljesítést követően benyújtott számla ellenében utalja át a Társaság K&H Zrt-nél vezetett 10400140-00033509-00000006 számú pénzforgalmi számlájára 15 napos fizetési határidővel.
2. A 2022.01.01-2022.04.30. időszakra vonatkozó elszámolás benyújtásának határideje 2022. május 20. napja. 2022. május hónaptól a Társaság a teljesítésigazolás alapjául szolgáló költségelszámolást a tárgyhót követő hónap 10. napjáig küldi meg az Önkormányzat részére. Az Önkormányzat a Társaság által megküldött költségelszámolást köteles a kézhezvételt követő 5 munkanapon belül elbírálni. A Társaság számlát az Önkormányzat által kiadott teljesítésigazolás birtokában jogosult kiállítani. A Társaság a havi költségelszámoláshoz köteles az azt alátámasztó dokumentációt csatolni, különösen, de nem kizárólagosan a 6. pontban rögzítettek szerint. A teljesítés igazolására az Önkormányzat részéről a Városüzemeltetési Iroda irodavezetője jogosult. Amennyiben az Önkormányzat határidőn belül a költségelszámolással kapcsolatban kifogást támaszt, úgy a Társaság a költségelszámolás újbóli benyújtására köteles, melynek elbírálására a fenti rendelkezéseket kell alkalmazni.
3. A számlák szakmai és pénzügyi felülvizsgálatához általánosan a következő alátámasztás szükséges:
   1. a személyi jellegű kifizetések esetén (saját teljesítmény továbbszámlázása): a Társaság összesítő kimutatást készít a tárgyhavi létszámról és az ahhoz kapcsolódó bér és bérjellegű kifizetésekről, költségtérítésekről és a hozzá kapcsolódó egyéb juttatásokról; az elszámolást alátámasztó bizonylatok és bankszámla kivonatok másolatait teljes körűen csatolja.
   2. a munkaviszonyhoz kapcsolódó számlás költségek esetén: számlaösszesítő és az egyes számlák tételes másolata mellékleteivel együtt, valamint azok pénzügyi teljesítésének dokumentumai;
   3. egyéb költség, egyéb szolgáltatás, egyéb ráfordítás, beszerzés esetében: a cégvezető nyilatkozata a lefolytatott beszerzési eljárásról, a szerződés (a Társaság köteles minden bruttó 200.000,- Ft összeget elérő beszerzés esetében szerződést kötni), az egyedi megrendelés, a számla és mellékletei, a munkalap, a szállítólevél vagy átadás-átvételi jegyzőkönyv, a teljesítés igazolása, a pénzügyi teljesítés dokumentuma minden számlához, a vonatkozó szabályzat az első számlához, ill. változás esetén;
4. A Felek a szerződést 2022. december 31. napjáig terjedő időszakra kötik.
5. A Felek a megállapodást közös megegyezéssel - a közöttük lévő szerződéses jogviszony tartama alatt - módosíthatják. A szerződésmódosítás kizárólag írásban történhet.
6. Nem minősül a szerződés módosításának a Felek nyilvántartott adataiban, így különösen a székhelyében, képviselőiben, bankszámla számában, adószámában, továbbá a jelen szerződésben meghatározott kapcsolattartói személyében bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 8 napon belül köteles értesíteni.
7. Kapcsolattartó személyek:

Az Önkormányzat részéről:

|  |  |
| --- | --- |
| Név: | **Dr. Nagy Erika**, Budapest Főváros VII. Kerület Erzsébetvárosi Polgármesteri Hivatal Városüzemeltetési Irodájának vezetője |
| Telefon: | +36-1/462-3225 |
| E-mail: | [dr.nagy.erika@erzsebetvaros.hu](mailto:dr.nagy.erika@erzsebetvaros.hu) |

A Társaság részéről:

|  |  |
| --- | --- |
| Név: | **Galambos András György** ügyvezető |
| Telefon: | +36 30 900 1197 |

E-mail: [galambos.andras@efebe.hu](mailto:galambos.andras@efebe.hu)

1. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezéseit kell alkalmazni.
2. A Felek a közöttük felmerülő esetleges nézeteltéréseket, vitákat elsősorban békés úton rendezik. A Felek a jelen megállapodásból fakadó jövőbeni jogvitájuk rendezése érdekében kikötik az Önkormányzat székhelye (1073 Budapest, Erzsébet krt. 6.) szerinti illetékes bíróságot (Pesti Központi Kerületi Bíróság).
3. AFelek a jelen okiratot, annak elolvasása után, mint akaratukkal mindenben megegyezőt írják alá.

Budapest, 2022. ………………..

|  |  |  |  |
| --- | --- | --- | --- |
| ……………………………………………… | | ……………………………………………… | |
| **Budapest Főváros VII. kerület**  **Erzsébetváros Önkormányzata**  **Niedermüller Péter polgármester**  **Önkormányzat** | | **Erzsébetváros Fejlesztési és Beruházási Korlátolt Felelősségű Társaság**  **Galambos András György ügyvezető**  **Társaság** | |
| Jogilag ellenőrizte:  ………………………    Tóth László jegyző  Pénzügyi ellenjegyzés:  ……………………………. |  | |

Nemes Erzsébet a Pénzügyi Iroda vezetője