1. **sz. melléklet**

**FELADATELLÁTÁSI SZERZŐDÉS**

**Költségek részletezése és azok igazolásához szükséges dokumentumok**

Az Erzsébetváros Kft. a takarítási feladatokhoz kapcsolódó összes közvetlenül felmerült kiadásával tételes (önköltség alapú) elszámolással számol el a szerződés 16.2 pontjához kapcsolódóan.

Az előlegszámla benyújtását követően az egyes havi teljesítések elszámolása tárgyhót követő hónap 15. napjáig történik, a következők figyelembevételével:

**1. Személyi jellegű költségek elszámolása**

- Üzletág vezetés

- Irodai dolgozók

- Fizikai állomány

- Alkalmi munkavállalók

|  |  |  |
| --- | --- | --- |
| ***a köztisztasági feladatellátási* szerződés keretében elszámolható pozíciók** | | |
| **Pozíciók** | **Teljes bér és járulék költségek elszámolásának mértéke** | **Tervezett, *legfeljebb* létszám (fő)** |
| Takarítási és kertészeti üzletág vezető | közös pozíció esetén 50-50 % | 2 |
| *Takarítási és kertészeti üzletág vezető helyettes* | *közös pozíció esetén 50-50 %* | *1* |
| Irodai tevékenységhez kötött adminisztráció (takarítás és kertészet) | közös pozíció esetén 50-50 % | 6 |
| Telephelyvezető | 100% | 1 |
| *irodavezető* | *100%* | *1* |
| csoportvezető | 100% | *2* |
| Gépkocsivezető, Gépkezelő és Mosóberendezés kezelő | 100% | *30* |
| Gépkocsivezető és Rakodó | 100% | 4 |
| Kézi takarító | 100% | *20* |
| „Zöldedényes” (hulladékgyűjtő edények) | *100%* | *6* |
| Alkalmi munkavállaló | 100% | *10 fő/nap* |

Amennyiben a *tervezett legfeljebb* létszám kevésnek bizonyul, a létszám bővítésére emelésére az Önkormányzat 21.3 pontban megjelölt kapcsolattartójával történt egyeztetést követően, a kapcsolattartó írásbeli jóváhagyását követően kerülhet sor.

Az elszámolható összeg az egyes munkavállalókra jutó összes járulékos költséget tartalmazza, többek között bér, bérpótlékok**,** járulékok, munkába járási költségek; nem rendszeres havi kifizetések és költségeik: munkaruházat, munkavédelmi, üzemorvosi, végkielégítési, munkahelyi balesettel kapcsolatos költségek, munkaviszonnyal kapcsolatos támogatási költségek, védőital ésegyéb költségek.

Az elszámolás formája: alátámasztó dokumentáció különösen, de nem kizárólagosan:

személyi jellegű kifizetések esetén az Erzsébetváros Kft. aláírásra jogosult képviselője írásban nyilatkozik a tárgyhavi létszámról és az ahhoz kapcsolódó bér és bérjellegű kifizetésekről, költségtérítésekről és a hozzá kapcsolódó egyéb juttatásokról, hogy a tételes lista megfelel a valóságnak és a kifizetések a valóságban megtörténtek.

Bérjellegű kifizetések összesítő táblázata: egyes pozíciónként és személyenként tételes megbontásban, bruttó számfejtett bér és járulék megbontásával, személyenként név nélkül fizetési jegyzék, vagy tételes bérjegyzék csatolása, bérutalás, járulék utalás pénzügyi teljesítésének dokumentumai.

A munkaviszonyhoz kapcsolódó számlás költségek számlaösszesítővel, és az egyes számlák tételes másolata (mellékletekkel).

**2. A tevékenységhez kapcsolódó közvetlen költségek és ráfordítások**

A tevékenységhez, létesítmények fenntartáshoz, működéséhez szükséges anyagok, eszközök (pl. üzemanyag, biztosítási díjak, közüzemi számlák, telefonköltségek, könyvelési díjak, tisztítószerek, hulladékgyűjtő zsákok, síkosság mentesítő anyagok és egyéb, a napi működéshez szükséges anyagok, eszközök, gépek karbantartása, szervizelése, stb.

Az elszámolás formája: alátámasztó dokumentáció különösen, de nem kizárólagosan egyéb szolgáltatás, beszerzés esetében a vezető nyilatkozata a lefolytatott beszerzési eljárásról, a szerződés, az egyedi megrendelés, a számla, a munkalap, a szállítólevél vagy átadás-átvételi jegyzőkönyv, a teljesítés igazolása, a pénzügyi teljesítés dokumentuma minden számlához, a vonatkozó szabályzat az első számlához, ill. változás esetén. A számlás kifizetések esetén bruttó 200.000,-Ft értéket meghaladó tételekhez szerződés csatolása szükséges az érintett első hónaphoz, ezt követően szerződésmódosítás esetén.

A felmerülő és kifizetett számlás költségek számlaösszesítővel, és az egyes számlák tételes másolata (mellékletekkel).

A havi elszámolás tartalmazza Ft összegben rögzítve külön Belső-Erzsébetvárosra és külön Külső- és Középső Erzsébetvárosra *és külön Budapest Főváros Önkormányzata tulajdonában lévő közterületekre* vonatkozó megosztást figyelemmel a szerződés *3.8, 4.5 és 4.7 pontjaira*.