1. melléklet a …/2022. (…) önkormányzati rendelethez

*„5. melléklet a 6/2017. (II.17.) önkormányzati rendelethez*

*Mikromobilitási pontok közterület-használati díjának számítási díjképlete:*

*D∑ = DZ1 + DZ2 +…+ DZn, ahol*

*DZx = (Da × Zx × T × NumMMPx), ahol*

*1.1. D∑: az adott mikromobilitási szolgáltató által egy adott eszköztípus elhelyezése után az összes igénybe vett zónában (Z1-Zn) fizetendő közterület-használati díj összege.*

*1.2. DZx: az adott mikromobilitási szolgáltató által egy adott zónában egy adott eszköztípus elhelyezése után fizetendő közterület-használati díj összege.*

*1.3. Da: az alapdíj, amelynek összege*

*1.3.1. kizárólag emberi erővel hajtott mikromobilitási eszközök esetén 50 Ft/hó/eszköz,*

*1.3.2. elektromos meghajtású roller esetén 800 Ft/hó/eszköz,*

*1.3.3. elektromos rásegítésű kerékpár esetén 200 Ft/hó/eszköz, amennyiben csak a pedálok emberi erővel történő mozgatása esetén ad a motor elektromos rásegítést,*

*1.3.4. az 1.3.3 pontban szabályozottól eltérő elektromos rásegítésű kerékpár esetén 300 Ft/hó/eszköz,*

*1.3.5. az 1.3.1.-1.3.4 pontban nem szabályozott mikromobilitási eszköz esetén 1.600 Ft/hó/eszköz.*

*1.4. Zx: zónaegyüttható, azaz az adott zónára vonatkozó szorzószám, amely*

*1.4.1. a belvárosi zónában 3,*

*1.4.2. az átmeneti zónában 2,*

*1.5. T: a közterület-használat időtartama az igénybevétel naptári hónapjainak számában (a számítás szempontjából minden megkezdett hónap teljes hónapnak számít).*

*1.6. NumMMPx: az adott zónában található mikromobilitási pontokra a mikromobilitási szolgáltató által kihelyezhető eszközök száma a 24/B. § (3) bekezdése alapján.”*